  Виталий Пронин 2018-тӥ арын Россиысь 4 городын нырысьсэ радъяськоз футболэн шудонъя дуннелэн чемпионатэз. Бадӟым ужрад Удмуртиысь егитъёстэк уз ортчы.Чемпионатэ мыныны луонлыксы вань волонтёръёслэн. Угось шаерысьтымы тросэз егитъёс Сочиын ортчем Олимпиадаын но Казаньын ортчем уянъя дуннелэн чемпионатаз волонтёр луыса тыршемын.- Нош шаерамы улӥсьёс бадӟым футболэз гажаны али гинэ дышетско ай, - шуэ Игорь Краснов. - 2-тӥ дивизионын шудӥсь «Зенит -Ижевск» командамы 24-тӥ сентябре пумиськылӥз премьер-лигаын шудӥсь «Краснодарен». Краснодарысь футболистъёс Европаысь командаосын пумиськылэмын, пӧлазы трос нимо-дано спортсменъёс. Та дырозь «Зенит-Ижевск» командаез мылкыд карисьёс дунтэк учкыны быгатӥзы, нош толло шудонэ 4 сюрслэсь ятыр билетъёс 100-200 манетэн вузамын вал. Нош ваньзэ футболъя ӵошатсконъёсты дунын карыны Удмуртия дась ӧвӧл на. 2-тӥ дивизионын шудӥсь «Зенит -Ижевск» командамы 24-тӥ сентябре пумиськылӥз премьер-лигаын шудӥсь «Краснодарен».Одӥгез ушъямон, «Куполын» ортчылӥсь матчъёсты учкыны мылкыд карисьёс люкасько ни.  Ижысь «Чекерил» комплексын лэсьтэмын акробатической зал. Удмуртиысь, Россиысь сноубордистъёс, гурезьысь куасэн нискыласьёс, следж-хоккеен шудӥсьёс отын мугорзэс кыдатыны быгатозы.  Ижысь Устинов ёросын туэ ар пумозь усьтӥськыны кулэ йӧ дворец. Отын быгатонлыксэс волятозы конькиен нискылась пиналъёс. Кылдытыны чакламын шорт-трекъя секциос. «Ижысь винтовка» ӵошатсконын вормисе потэмъёслы азьланяз но кузьым чотын винтовка сётъялозы. Та вакытэ «Калашников» концернэн огкыл гожтэмын ни. А. Демидов спорткомплексын куас дасясьёс понна нимысьтыз пичи коркаос лэсьтӥсько.    